ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 69/2564 

เรื่อง หนังสือชี้ชวนเสนอขายหน่วยลงทุนของกองทุนรวม

เพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย

และกองทุนรวมเพื่อผู้ลงทุนประเภทสถาบัน

\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 123 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้

 ข้อ 1 ให้ยกเลิก  
 (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558   
 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 26/2559 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 2) ลงวันที่ 30 มิถุนายน พ.ศ. 2559   
 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 61/2559 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 3) ลงวันที่ 27 ธันวาคม พ.ศ. 2559   
 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2560 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 4) ลงวันที่ 20 กุมภาพันธ์ พ.ศ. 2560   
 (5) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 36/2560 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 5) ลงวันที่ 5 กรกฎาคม พ.ศ. 2560 

 (6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 8/2561 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 6) ลงวันที่ 17 มกราคม พ.ศ. 2561   
 (7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 65/2561 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 7) ลงวันที่ 14 พฤศจิกายน พ.ศ.2561   
 (8) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 8) ลงวันที่ 9 เมษายน พ.ศ. 2562   
 (9) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 29/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 9) ลงวันที่ 10 เมษายน   
พ.ศ. 2562   
 (10) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 49/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 10) ลงวันที่ 20 มิถุนายน พ.ศ. 2562   
 (11) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 65/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 11) ลงวันที่ 9 ธันวาคม พ.ศ. 2562   
 (12) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 68/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 12) ลงวันที่ 18 ธันวาคม พ.ศ. 2562   
 (13) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 4/2563 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 13) ลงวันที่ 21 มกราคม พ.ศ. 2563   
 (14) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 50/2563 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 14) ลงวันที่ 28 สิงหาคม พ.ศ. 2563   
 (15) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 30/2564 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวม

เพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 15) ลงวันที่ 10 พฤษภาคม พ.ศ. 2564

 ข้อ 2 ประกาศนี้ให้ใช้บังคับกับการจัดทําหนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ที่มิได้มีหลักเกณฑ์เกี่ยวกับการจัดทําหนังสือชี้ชวนตามประกาศฉบับอื่นกําหนดไว้เป็นการเฉพาะ

 ข้อ 3 ในประกาศนี้

 คําว่า “กองทุนรวมเพื่อผู้ลงทุนที่มิใช่รายย่อย” “กองทุนรวมตลาดเงิน” “กองทุนรวมมุ่งรักษาเงินต้น” “กองทุนรวมฟีดเดอร์” “กองทุนรวมทองคํา” “กองทุนรวมอีทีเอฟ” “กองทุนรวมมีประกัน” และ “กองทุนรวมสําหรับผู้ลงทุนในต่างประเทศ” ให้มีความหมายเช่นเดียวกับกองทุนรวมดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการลงทุนของกองทุน  
 “กองทุนรวมที่จ่ายผลตอบแทนแบบซับซ้อน” หมายความว่า กองทุนรวมที่จ่ายผลตอบแทนให้แก่ผู้ถือหน่วยลงทุนโดยวิธีการคํานวณผลประโยชน์ตอบแทนให้ผันแปรไปตามสูตรการคํานวณหรือเงื่อนไขใด ๆ ซึ่งผู้ถือหน่วยลงทุนทั่วไปไม่สามารถทําความเข้าใจได้โดยง่าย

 “หนังสือชี้ชวน” หมายความว่า หนังสือชี้ชวนเสนอขายหน่วยลงทุนของกองทุนรวม 

 “บริษัทจัดการ” หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม 

 “สัญญาซื้อขายล่วงหน้า” หมายความว่า สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า หรือสัญญาซื้อขายล่วงหน้าตามกฎหมายต่างประเทศที่มีลักษณะในทํานองเดียวกัน

 “ตราสารที่มีสัญญาซื้อขายล่วงหน้าแฝง” หมายความว่า ตราสารทางการเงินหรือสัญญา ซึ่งมีข้อตกลงและเงื่อนไขที่มีลักษณะของสัญญาซื้อขายล่วงหน้าเป็นองค์ประกอบรวมอยู่ด้วย โดยสัญญาซื้อขายล่วงหน้าดังกล่าวมีลักษณะครบถ้วนดังต่อไปนี้

 (1) ทําให้การชําระหนี้ที่กําหนดไว้ตามตราสารทางการเงินหรือสัญญาดังกล่าวไม่ว่าทั้งหมดหรือบางส่วนเปลี่ยนแปลงไปอันเนื่องมาจากปัจจัยอ้างอิงตามสัญญาซื้อขายล่วงหน้านั้น เช่น อัตราดอกเบี้ย อัตราแลกเปลี่ยน ราคาหลักทรัพย์ หรือดัชนีราคาทรัพย์สิน เป็นต้น 

 (2) มีลักษณะในเชิงเศรษฐกิจและความเสี่ยงที่ไม่สัมพันธ์กับตราสารทางการเงินหรือสัญญาดังกล่าวอย่างมีนัยสําคัญ

 (3) เป็นผลให้สถานะความเสี่ยงโดยรวมและราคาของตราสารทางการเงินหรือสัญญาดังกล่าวเปลี่ยนแปลงไปอย่างมีนัยสําคัญ

 ข้อ 4 เพื่อประโยชน์ในการปฏิบัติตามหลักเกณฑ์ที่กําหนดในประกาศนี้ ให้ใช้คําศัพท์ตามภาคผนวก 1 คําศัพท์ แนบท้ายประกาศนี้ ประกอบการพิจารณาการปฏิบัติตามหลักเกณฑ์ดังกล่าวด้วย

 ข้อ 5 หนังสือชี้ชวนต้องมีข้อมูลที่ถูกต้อง ครบถ้วน และเพียงพอต่อการตัดสินใจลงทุน โดยต้องมีลักษณะและวิธีการแสดงข้อมูลที่เป็นไปตามหลักเกณฑ์ดังต่อไปนี้  
 (1) ใช้ข้อความที่สามารถเข้าใจได้ง่าย  
 (2) ไม่แสดงข้อความหรือข้อมูลที่เป็นเท็จ เกินความจริง หรืออาจก่อให้เกิดความเข้าใจผิด  
 (3) ไม่ใช้คําศัพท์เทคนิคหรือคําศัพท์เฉพาะ เว้นแต่คําศัพท์ดังกล่าวเป็นคําศัพท์ที่ผู้ลงทุนทั่วไปมีความคุ้นเคยแล้ว

 ในการจัดทําหนังสือชี้ชวนตามวรรคหนึ่ง บริษัทจัดการจะใช้วิธีการสื่อความหมายโดยแผนภาพหรือวิธีการอื่นใดแทนการสื่อความหมายโดยข้อความก็ได้ เว้นแต่จะมีการกําหนดในประกาศนี้ไว้เป็นอย่างอื่น

 ข้อ 6 หนังสือชี้ชวนให้แบ่งออกเป็น 2 ส่วนดังต่อไปนี้  
 (1) ส่วนสรุปข้อมูลสําคัญ โดยต้องเป็นไปตามหลักเกณฑ์ดังนี้

 (ก) จัดให้มีข้อมูลเป็นไปตามแบบ 123-1 แนบท้ายประกาศนี้ และมีรายละเอียดตามที่กําหนดในคําอธิบายเพิ่มเติมแนบท้ายแบบดังกล่าว

 (ข) แสดงผลด้วยรูปแบบที่สามารถอ่านหรือสื่อสารได้อย่างชัดเจน โดยอาจจัดทําในรูปแบบข้อมูลอิเล็กทรอนิกส์ที่มีการแสดงผลผ่านสื่ออิเล็กทรอนิกส์และมีการตอบสนองต่อคําสั่ง (interactive) ซึ่งสามารถเชื่อมโยงไปยังข้อมูลอื่นตามที่กําหนดไว้ก็ได้

 (ค) ในกรณีที่มีการจัดทําหนังสือชี้ชวนในรูปแบบเอกสารสิ่งพิมพ์ ให้หนังสือชี้ชวนส่วนสรุปข้อมูลสําคัญอยู่ในส่วนแรกของหนังสือชี้ชวน

 (2) ส่วนข้อมูลกองทุนรวม โดยต้องจัดให้มีข้อมูลตามรายการดังนี้ 

 (ก) ข้อมูลตามที่กําหนดในภาคผนวก 2 รายการและข้อมูลในหนังสือชี้ชวน แนบท้ายประกาศนี้

 (ข) ข้อมูลเพิ่มเติมตามที่กําหนดในภาคผนวก 3 รายการและข้อมูลเพิ่มเติมในหนังสือชี้ชวนสําหรับกองทุนรวมบางประเภท แนบท้ายประกาศนี้ สําหรับกองทุนรวมดังนี้ แล้วแต่กรณี

 1. กองทุนรวมตลาดเงิน

 2. กองทุนรวมมุ่งรักษาเงินต้น

 3. กองทุนรวมฟีดเดอร์

 4. กองทุนรวมทองคํา

 5. กองทุนรวมอีทีเอฟ  
 6. กองทุนรวมมีประกัน

 7. กองทุนรวมที่มีนโยบายการลงทุนแบบมีความเสี่ยงต่างประเทศ รวมกัน เกินกว่าร้อยละ 20 ของมูลค่าทรัพย์สินสุทธิของกองทุนรวม

 8. กองทุนรวมที่จ่ายผลตอบแทนแบบซับซ้อน

 9. กองทุนรวมที่มีนโยบายการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง

 10. กองทุนรวมที่ลงทุนในหน่วยลงทุนของกองทุนรวมอื่นหรือหน่วยของกองทุนต่างประเทศ รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม

 11. กองทุนรวมที่มีนโยบายการลงทุนในหน่วยของกิจการเงินร่วมลงทุน (หน่วย private equity)

 12. กองทุนรวมที่ระบุว่าจะเลิกกองทุนรวมหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด

 13. กองทุนรวมที่ระบุรายการทรัพย์สินที่จะลงทุนหรือสัดส่วนการลงทุนในทรัพย์สินดังกล่าว ในหนังสือชี้ชวนส่วนข้อมูลกองทุนรวม

 (ค) อัตราส่วนการลงทุนของกองทุนรวม ตามแบบ 123-2 แนบท้ายประกาศนี้  
 (ง) ค่าธรรมเนียม เงินตอบแทน และค่าใช้จ่ายทั้งหมดที่เรียกเก็บจากกองทุนรวม  
และผู้ถือหน่วยลงทุน ตามแบบ 123-3 แนบท้ายประกาศนี้ 

 ในการจัดทําหนังสือชี้ชวนส่วนข้อมูลกองทุนรวม ให้แสดงช่องทางที่ผู้ถือหน่วยลงทุนสามารถเข้าถึงข้อมูลโครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการ 

 ข้อ 7 ในกรณีที่เป็นกองทุนรวมที่มีการเสนอขายหน่วยลงทุนเพิ่มเติม ให้บริษัทจัดการปรับปรุงหนังสือชี้ชวน โดยต้องจัดให้มีข้อมูลตามที่กําหนดในภาคผนวก 4 รายการและข้อมูลสําหรับหนังสือชี้ชวนฉบับปรับปรุง แนบท้ายประกาศนี้

 ข้อ 8 มิให้นําความในข้อ 6 และข้อ 7 มาใช้บังคับกับกองทุนรวมสําหรับผู้ลงทุนในต่างประเทศ ทั้งนี้ หนังสือชี้ชวนของกองทุนรวมดังกล่าวต้องมีข้อมูลอย่างน้อยเกี่ยวกับวันที่ได้รับอนุมัติให้จัดตั้งกองทุนรวมและสรุปสาระสําคัญของโครงการจัดการกองทุนรวม

 ข้อ 9 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2565 เป็นต้นไป

 ประกาศ ณ วันที่ 23 ธันวาคม พ.ศ. 2564

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์